पाएं अपने शहर की ताज़ा ख़बरें और फ्री ई-पेपरडाउनलोड करें
टाटानगर रेलवे स्टेशन से लखनऊ के लिए ऑक्सीजन एक्सप्रेस सोमवार शाम 6.15 बजे रवाना हुई। 10 कंटेनरों में 79.91 टन लिक्विड ऑक्सीजन लेकर ट्रेन लखनऊ के लिए रवाना हुई। यह ट्रेन मंगलवार सुबह 10.30 बजे लखनऊ पहुंचेगी। कंटेनरों को बड़े बड़े क्रेन की सहायता से मालगाड़ी पर लोड किया गया। इसमें प्रक्रिया में लगभग 5 से 6 घंटे का समय लगा।
आरपीएफ जवान भी हैं साथ में
ट्रेन में एक बोगी और गार्ड वैगन भी है, जिसमें रेलवे अधिकारी और आरपीएफ जवान गए हैं। रेलवे द्वारा ऑक्सीजन एक्सप्रेस बीच में कहीं नहीं रूकी जाएगी, ताकि जल्द से जल्द ट्रेन लखनऊ पहुंच सके।
लिंडे प्लांट से भेजा गया ऑक्सीजन
ऑक्सीजन बर्मामाइंस स्थित लिंडे के प्लांट से भेजा जा रहा है। इसके पहले सड़क मार्ग से टैंकरों द्वारा देश के कोने कोने में ऑक्सीजन भेजा जा रहा था। यह पहला मौका है जब ट्रेन के माध्यम से ऑक्सीजन भेजा गया।
कर्मियों ने घंटों साथ काम कर ट्रेन को रवाना किया
शाम 6.15 बजे टाटानगर से ऑक्सीजन एक्सप्रेस रवाना हुई। रेलवे और लिंडे के कर्मियों ने घंटों एक साथ काम करके ट्रेन को रवाना किया।
-विनोद कुमार, एरिया मैनेजर, टाटानगर रेल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn